D Tallit anda anekcum arumi, akken ad yerr tamurt n Lezzayer ddaw n uḍar-is, yerra lwelha-s ɣer tutlayt i tessemras tmetti tazzayrit (taqbaylit). Dɣa kra n yiserdasen iqedcen iwakken ad awḍen ɣer yiswi-a, ḍefren abrid n ugmar n wamuden i d-ufan sdat-sen, dɣa xedmen ɣef yimawalen, am wakken i d-gemren ayen yellan d tasekla timawit igebren tasrit d tmedyazt. S yin anadi-nsen, yeglad s tira n yimawalen igebren awalen n tmaziɣt iwumi xedmen tasuqilt ɣer tefransist, am wakken i d-jemɛen kra n yiḍrisen n tesrit am tmucuha, d yinzan akked tmedyazt, dɣa xedmen fell-asen tizrawin s tefransist, deg yidlisen-a tella-d tsuqilt seg tmaziɣt ɣer tefransist.Gar wayen i d-yettusuqlen deg tallit-a n umnekcum arumi ad d-naf: imawalen, d yidlisen.